Rikunarita-ORG/Wikinium huggingface dataset:
# Letitia Christian Tyler

| Letitia Tyler |
| --- |
| Portret Tyler u Bijeloj kući (1842) |
|  |
| Prva dama SAD |
| **u ulozi** 4. april 1841 – 10. septembar 1842 |
| Predsjednik | John Tyler |
| Prethodi | Anna Harrison (*de iure*) Jane Harrison (*de facto*) |
| Slijedi | Priscilla Tyler (*de facto*) |
| Druga dama SAD |
| **u ulozi** 4. mart 1841 – 4. april 1841 |
| Predsjednik | William Henry Harrison |
| Prethodi | Floride Calhoun (1832) |
| Slijedi | Sophia Dallas (1845) |
|  |
| Lični detalji |
| Rođenje | Letitia Christian (1790-novembra-12)12. novembra 1790. Cedar Grove, Virginia, SAD |
| Smrt | 10. septembra 1842. (dob: 51) Washington, D.C., SAD |
| Supružnik/ci | John Tyler (1813–1842) |

**Letitia Christian Tyler** (12. novembar 1790 – 10. septembar 1842) bila je prva supruga američkog predsjednika Johna Tylera te Prva dama SAD na početku njegovog predsjedničkog mandata.

Rodila se na plantaži Cedar Grove kao kćer njenog vlasnika, pukovnika Roberta Christiana. Historijski izvori je opisuju kao skromnu i stidljivu djevojku. Tyler ju je upoznao godine 1808. kao mladi student prava, a za nju se vjenčao nakon udvaranja koje je trajalo punih pet godina. Tokom braka, koga historijski izvori opisuju kao sretan i harmoničan, rodila mu je četvoro kćeri i tri sina. Godine 1839. je doživjela moždani udar koji ju je učinio invalidom.

Prvom damom je postala nakon što joj je muž, tadašnji potpredsjednik, preuzeo dužnost predsjednika nakon nagle smrti svog prethodnika Williama Harrisona. Letitia Tyler se tokom boravka u Bijeloj kući, iako je formalno nosila titulu Prve dame, nije pojavljivala u javnosti; jedini je izuzetak bilo vjenčanje njene kćeri Elizabeth (1823 - 1850). Letitia Tyler je umrla od posljedica još jednog moždanog udara, postavši Prvom damom koja je umrla na dužnosti.

## Vanjske veze

* Letitia Tyler at Findagrave
* Letitia Tyler at C-SPAN's *First Ladies: Influence & Image*

| Počasne titule
 |
| --- |
| **Upražnjen/a**Titulu posljednji imao/la**Floride Calhoun** | **Druga dama SAD** 1841
 | **Upražnjen/a**Titulu preuzeo/la**Sophia Dallas** |
| Prethodi: **Anna Harrison *(de iure) | **Prva dama SAD** 1841–1842
 | Slijedi: **Priscilla Tyler *De facto
 |
# Daniel D. Tompkins

|  |
| --- |
| Danijel D. Tompkins |
|
 |
| Biografija |
| Datum rođenja
 | (1774-juna-21)21. juna 1774.
 |
| Mesto rođenja
 | Skarsdejl (SAD)
 |
| Datum smrti
 | 11. juna 1825. (dob: 50)
 |
| Mesto smrti
 | Staten Ajland (SAD)
 |
| Politička partija
 | Demokratsko-republikanska stranka
 |
| Diploma sa
 | Univerzitet Kolambija
 |
|  |
| uredi  |

**Danijel D. Tompkins** (engleski: *Daniel D. Tompkins*; Skarsdejl, 21. jun 1774 — Staten Ajland, 11. jun 1825) je bio američki preduzetnik, pravnik, kongresmen, četvrti guverner Njujorka u periodu od 1807. do 1817, i šesti potpredsednik Sjedinjenih Država u periodu od 1817. do 1825. godine.

## Ime

Tompkins je kršten kao **Danijel Tompkins**, ali je dodao inicijal „D.“ dok je studirao na Koledžu Kolumbija, kako bi se razlikovao od jednog drugog Danijela Tompkinsa. Nije sasvim jasno šta taj inicijal predstavlja.

## Potpredsednički mandat

Tompkins je izabran za potpredsednika na glasačkom listiću sa predsedničkim kandidatom Džejmsom Monroom 1816. a ponovo izabran 1820. godine. Mandat mu je trajao od 4. marta 1817, do 4. marta 1825. U pokušaju da sa pozicije izbaci trenutnog guvernera Njujorka, Devita Klintona, Tompkins se 1820. kao aktuelni potpredsednik SAD kandidovao za guvernera Njujorka, i izgubio - Klinton je osvojio 47.447 glasova, dok je Tompkins osvojio 45.900. Bio je delegat na Ustavnoj konvenciji Njujorka 1821, služeći kao njen predsednik.

Dok je bio guverner Njujorka, Tompkins je lično pozajmio novac i jemčio svojom imovinom kada parlament Njujorka nije odobrio neophodna sredstva za Rat 1812. Nakon rata, ni državna, niti savezna vlada mu nisu nadoknadile troškove kako bi mogao da otplati dugove. Suđenje po ovom pitanju je trajalo do 1824, kada su država Njujork i savezna vlada Tompkinsu već dugovale 90.000$, što je bila značajna suma u to doba. Finansijski problemi su loše uticali na Tompkinsa, koji je zapao u alkoholizam, i bilo je trenutaka kada je kao potpredsednik predsedavao Senatom dok je bio pod uticajem alkohola. Umro je u Tompkinsvilu tri meseca nakon što mu se završio potpredsednički mandat. Tompkins je najkraće živeo nakon završetka mandata od svih potpredsednika: svega 99 dana (od 4. marta 1825 do 11. juna 1825).

Tompkins je bio zadnji potpredsednik koji je dva puta služio pod istim predsednikom sve dok Tomas R. Maršal nije izabran za potpredsednika sa Vudrom Vilsonom prvo 1912, a zatim 1916. godine. Tompkinsov neposredni naslednik, Džon K. Kalhun je služio dva vezana mandata, ali pod različitim predsednicima (Džon Kvinsi Adams 1824. i Endru Džekson 1828).

## Vanjske veze

* Biografija Danijela D. Tompkinsa na sajtu Biografskog direktorijuma Kongresa Sjedinjenih Država
* Javni tekstovi Danijela D. Tompkinsa, guvernera Njujorka, 1807-1817, tom 3 (onlajn)
# William R. King

|  |
| --- |
| Vilijam R. King |
|
 |
| Biografija |
| Datum rođenja
 | (1786-aprila-07)7. aprila 1786.
 |
| Mesto rođenja
 | Okrug Sampson (SAD)
 |
| Datum smrti
 | 18. aprila 1853. (dob: 67)
 |
| Mesto smrti
 | Selma (SAD)
 |
| Politička partija
 | Demokratska stranka
 |
| Diploma sa
 | University of North Carolina at Chapel Hill
 |
|  |
| uredi  |

**Vilijam Rufus Devejn King** (engleski: *William Rufus DeVane King*; Okrug Sampson, 7. april 1786 — Selma, 18. april 1853) je bio američki političar koji je služio kao 13. potpredsednik Sjedinjenih Država tokom oko šest nedelja (1853), a pre kao član član Predstavničkog doma iz Severne Karoline, ambasador Sjedinjenih Država u Francuskoj, i senator iz Alabame. Bio je unionista, a po mišljenju savremenika je imao umerene stavove po pitanju regionalizma, robovlasništva i širenja na zapad (pitanja koja su na kraju dovela do Građanskog rata). Pomogao je u pisanju nacrta Kompromisa iz 1850. Vilijam R. King je jedini izvršni zvaničnik Sjedinjenih Država koji je zakletvu položio na stranom tlu, a umro je od tuberkuloze samo 45 dana nakon preuzimanja dužnosti. Uz izuzetak Džona Tajlera i Endrua Džonsona – koji su preuzeli poziciju predsednika – Vilijam R. King je potpredsednik SAD koji je najkraće bio na dužnosti.

## Potpredsednički mandat i smrt

King je izabran za potpredsednika ispred Demokratske stranke, na listiću sa predsedničkim kandidatom Frenklinom Pirsom 1852. a zakletvu je položio 24. marta 1853. na Kubi, dvadeset dana nakon što je postao potpredsednik. Bio je otputovao na plantažu u Matanzasu, u vlasništvu Džona Čartranda usled lošeg zdravlja. Ova neobična inauguracija se odigrala zato što se verovalo da King, koji je bio neizlečivo bolestan od tuberkuloze neće još dugo živeti. Privilegija da zakletvu položi na stranom tlu mu je data specijalnom odlukom Kongresa, za njegovu dugu i istaknutu službu vladi Sjedinjenih Država. Iako je zakletvu položio 20 dana nakon dana inauguracije, svejedno je bio potpredsednik i tokom te tri nedelje.

Ubrzo potom, King se vratio na svoju plantažu, Čestnat Hil, gde je umro u roku od dva dana.

Nakon Kingove smrti, mesto potpredsednika je ostalo upražnjeno sve do 4. marta 1857. kada je Džon K. Brekinridž inaugurisan.

## Reference

## Vanjske veze

* Biografija Vilijama R. Kinga na sajtu Biografskog direktorijuma Kongresa Sjedinjenih Država
* Ko je Vilijam Rufus King? Arhivirano 2007-08-10 na Wayback Machine-u
# George M. Dallas

|  |
| --- |
| Džordž M. Dalas |
|
 |
| Biografija |
| Datum rođenja
 | (1792-jula-10)10. jula 1792.
 |
| Mesto rođenja
 | Filadelfija (Pensilvanija, SAD)
 |
| Datum smrti
 | 31. decembra 1864. (dob: 72)
 |
| Mesto smrti
 | Filadelfija (Pensilvanija, SAD)
 |
| Politička partija
 | Demokratska stranka SAD
 |
| Diploma sa
 | Univerzitet Prinston, Univerzitet u Edinburgu
 |
|  |
| uredi  |

**Džordž Miflin Dalas** (engleski: *George Mifflin Dallas*; Filadelfija, 10. jul 1792 — Filadelfija, 31. decembar 1864) je bio američki političar koji je između ostalog služio kao senator iz Pensilvanije i kao 11. potpredsednik Sjedinjenih Država u periodu od 1845. do 1849, za vreme mandata predsednika Džejmsa N. Polka.

Džordž M. Dalas je završio Koledž u Nju Džerziju (danas Univerzitet Prinston), nakon čega je izučavao pravom. Osim politikom i pravom se bavio i diplomatijom i bankarstvom.

## Literatura

* "George Mifflin Dallas." *Dictionary of American Biography Base Set.* American Council of Learned Societies, 1928-1936.
* Hatfield, Mark O. George Mifflin Dallas. *Vice-Presidents of the United States, 1789-1983.* Washington: U.S. Government Printing Office. 1979.
* „George Mifflin Dallas, 11th Vice President (1845-1849)”. United States Senate. Pristupljeno 3. 2. 2009.

## Vanjske veze

* Biografija Džordža M. Dalasa na sajtu Biografskog direktorijuma Kongresa Sjedinjenih Država
* Serija pisama koje je iz Londona pisao Džordž M. Dalas
* „Barnard, Isaac Dutton, (1791 - 1834)”. United States Congress.
# Schuyler Colfax

|  |
| --- |
| Skajler Kolfaks |
|
Skajler Kolfaks |
| Biografija |
| Datum rođenja
 | (1823-marta-23)23. marta 1823.
 |
| Mesto rođenja
 | Njujork (SAD)
 |
| Datum smrti
 | 13. januara 1885. (dob: 61)
 |
| Mesto smrti
 | Mankato (SAD)
 |
| Politička partija
 | Republikanska stranka
 |
|  |
| uredi  |

**Skajler Kolfaks Junior** (engleski: *Schuyler Colfax, Jr.*; Njujork, 23. mart 1823 — Mankato, 13. januar 1885) je bio američki političar koji je služio kao predstavnik iz Indijane (1855–1869), i kao 17. potpredsednik Sjedinjenih Država u periodu od 1869. do 1873.

Predsednik Julisiz S. Grant (46) i Kolfaks (45) su u doba inauguracije činili najmlađi predsednički tim, i to su ostali sve do inauguracije Bila Klintona i Ala Gora 1993. godine.

Političku karijeru je započeo u Vigovskoj partiji, a nakon raspada te partije je prešao u Republikansku stranku.

### Potpredsedinčki mandat

Skajler Kolfaks je za potpredsednika Sjedinjenih Država izabran 1868. na tiketu sa predsedničkim kandidatom Julisizom S. Grantom. Inaugurisan je 4. marta 1869. i mandat mu je trajao do 4. marta 1873. Nije uspeo da osigura ponovnu nominaciju republikanaca za potpredsednika 1872, i zamenio ga je senator iz Masačusetsa, Henri Vilson.

## Reference

## Literatura

* Bain, David Haward (2004). *The Old Iron Road: An Epic of Rails, Roads, and the Urge to Go West*. New York City, New York: Penguin Books. str. 65–6. ISBN 978-0143035268.

## Vanjske veze

* Potpis Skajlera Kolfaksa na zajedničkoj rezoluciji iz 1864. koja predlaže 13. Amandman na Ustav Sjedinjenih Država, kojim bi se zabranilo robovlasništvo
* Senat Sjedinjenih Država: *Skajler Kolfaks, 17. potpredsednik*
* *Fremontovih sto dana u Misuriju: govor Skajlera Kolfaksa iz Indijane, kao odgovor gospodinu Bleru iz Misurija, u Predstavničkom domu, 7. mart 1862* na archive.org
* *Život i javna služba Skajlera Kolfaksa: zajedno sa njegovim najvažnijim govorima* na archive.org
* Biografija Skajlera Kolfaksa na sajtu Biografskog direktorijuma Kongresa Sjedinjenih Država
# Henry Wilson

|  |
| --- |
| Henri Vilson |
|
Henri Vilson |
| Biografija |
| Datum rođenja
 | (1812-februara-16)16. februara 1812.
 |
| Mesto rođenja
 | Farmnigton (SAD)
 |
| Datum smrti
 | 22. novembra 1875. (dob: 63)
 |
| Mesto smrti
 | Vašington (SAD)
 |
| Politička partija
 | Republikanska stranka SAS
 |
|  |
| uredi  |

**Henri Vilson** (engleski: *Henry Wilson*; Farmnigton, 16. februar 1812 — Vašington, 22. novembar 1875) je bio 18. potpredsednik Sjedinjenih Država u periodu od 1873. do 1875, a pre toga i senator iz Masačusetsa (1855 – 1873). Pre i tokom Građanskog rata je bio vodeći republikanac i žestoki protivnik robovlasništva. Posvetio je svoju energiju uništavanju „Robovske snage“ - frakcije robovlasnika i njihovih političkih saveznika koje su borci protiv robovlasništva videli kao dominantne u državi.

Smatran je „radikalnim republikancem“. Nakon Građanskog rata je podržavao radikalni program za Rekonstrukciju. 1872. godine su predsednički kandidat republikanaca Julisiz S. Grant i on kao kandidat za potpredsednika pobedili na izborima, i na dužnosti potpredsednika Henri Vilson je bio od 4. marta 1873, do svoje smrti, 22. novembra 1875.

## Literatura

* McKay, Ernest (1971). *Henry Wilson, Practical Radical: Portrait of a Politician*. Port Washington, NY, London: National University Publications: Kennikat Press. ISBN 978-0-8046-9010-2.
* Myers, John L. "The Writing of *History of the Rise and Fall of the Slave Power in America,*" *Civil War History,* June 1985, Vol. 31 Issue 2. str. 144-162
* Henry Wilson, *History of the Rise and Fall of the Slave Power in America*, 2 vols. (Boston: J. R. Osgood and Co., 1873–77)

## Vanjske veze

* Henri Vilson na sajtu Biografskog direktorijuma Kongresa Sjedinjenih Država, dobavljeno dana 2008-02-15
* *Istorija antirobovlasničkih mera trideset sedmog i trideset osmog Kongresa Sjedinjenih Država, 1861-64*, Henri Vilson na archive.org
* *Istorija mera rekonstrukcije trideset devetog i četrdesetog kongresa, 1865-68*, Henri Vilson na archive.org
* *Istorija uspona i pada robovske snage u Americi*, tom 1, tom 2 i tom 3, Henri Vilson na archive.org
* Chisholm, Hugh, ed. (1911). "Wilson, Henry". Encyclopædia Britannica (11th ed.). Cambridge University Press.
* 22. Dobrovoljačka pešadija Masačusetsa
# William A. Wheeler

|  |
| --- |
| Vilijam A. Viler |
|
 |
| Biografija |
| Datum rođenja
 | (1819-juna-30)30. juna 1819.
 |
| Mesto rođenja
 | Malon (SAD)
 |
| Datum smrti
 | 4. juna 1887. (dob: 67)
 |
| Mesto smrti
 | Malon (SAD)
 |
| Politička partija
 | Republikanska stranka
 |
| Diploma sa
 | University of Vermont
 |
|  |
| uredi  |

**Vilijam Almon Viler** (engleski: *William Almon Wheeler*; Malon, 30. jun 1819 — Malon, 4. jun 1887) je bio američki političar koji je služio kao predstavnik iz Njujorka, i kao 19. potpredsednik Sjedinjenih Država u periodu od 1877. do 1881, za vreme mandata predsednika Raderforda B. Hejza.

Kao potpredsednik je inaugurisan u martu 1877, i na dužnosti je bio do marta 1881. Supruga mu je umrla samo tri meseca pre nego što je stupio na dužnost, i bio je čest gost na bez-alkoholnim ručkovima u Beloj kući. Kao potpredsednik, Viler je predsedavao senatom. Po Hejzovim rečima, Viler je „bio jedan od retkih potpredsednika koji su bili u srdačnim odnosima, intimno i prijateljski, sa Predsednikom. Naša porodica ga je od srca volela“.

Hejz je objavio da neće da se kandiduje za drugi mandat, a Republikanska stranka je odlučila da ne kandiduje Vilera na narednim izborima. Nakon završetka mandata se usled lošeg zdravlja povukao iz javnog života i aktivnog bavljenja biznisom.

## Reference

## Literatura

* Tally, Steve (1992). *Bland Ambition*. New York: HBJ. str. 152–157. ISBN 015613404.
* Vilijam A. Viler na sajtu Biografskog direktorijuma Kongresa Sjedinjenih Država
* Potpredsednici Sjedinjenih Država: Vilijam A. Viler (1877—1881)
* David Quigley *Second Founding: New York City, Reconstruction, and the Making of American Democracy* (New York: Farrar. Straus, and Giroux - Hill and Wang, 2004), ISBN 0-8090-8514-3.
# Thomas A. Hendricks

|  |
| --- |
| Tomas E. Hendriks |
|
 |
| Biografija |
| Datum rođenja
 | (1819-septembra-07)7. septembra 1819.
 |
| Mesto rođenja
 | Fultonham (SAD)
 |
| Datum smrti
 | 25. novembra 1885. (dob: 66)
 |
| Mesto smrti
 | Indijanapolis (SAD)
 |
| Politička partija
 | Demokratska stranka
 |
| Diploma sa
 | Hanover College
 |
|  |
| uredi  |

**Tomas Endruz Hendriks** (engleski: *Thomas Andrews Hendricks*; Fultonham, 7. septembar 1819 — Indijanapolis, 25. novembar 1885) je bio američki političar koji je služio kao predstavnik i senator iz Indijane, 16. guverner Indijane u periodu od 1873. do 1877. godine, i kao 21. potpredsednik Sjedinjenih Država (1885). Bio je prvi predstavnik Demokratske stranke koji je izabran za guvernera u Severnim Sjedinjenim Državama nakon Građanskog rata, a kako je branio pozicije Demokrata u Senatu tokom rata, Hendriks je brzo stekao popularnost u Partiji na nacionalnom nivou. Nakon prethodna dva neuspela pokušaja da pobedi na izborima za guvernera, njegov mandat je obeležila Panika 1873. godine, koja je konzumirala većinu njegove energije. Suprotstavljala mu se jaka republikanska većina u Skupštini Indijane pa nije bio u mogućnosti da donese nijedan značajniji zakon. Hendriks je neuspešno učestvovao kao kandidat Demokrata za potpredsednika na kontroverznim izborima 1876. godine, sa predsedničkim kandidatom Samjuelom Tildenom. Uprkos lošem zdravlju je prihvatio ponovnu nominaciju svoje partije za potpredsednika na izborima 1884. sa predsedničkim kandidatom Groverom Klivlendom. Na izborima su pobedili ali je Hendriks bio na dužnosti samo osam meseci, dok nije umro.

Hendriks je jedini potpredsednik Sjedinjenih Država (koji nije služio i kao predsednik), čiji se portret pojavio na papirnom novcu. Njegov gravirani portret se pojavljuje na srebrnom sertifikatu od 10$ iz 1886.

Tomas Hendriks je nastavio niz predsedničkih i potpredsedničkih kandidata iz Indijane, koji je trajao nekoliko decenija, jer je u to doba Indijana bila jedna od ključnih država na izborima u Sjedinjenim Državama.

## Povezano

* Spisak guvernera Indijane
* Hendriks, Zapadna Virdžinija, dobio ime po Tomasu A. Hendriksu

## Reference

## Literatura

* Gugin, Linda C. & St. Clair, James E, ur. (2006). *The Governors of Indiana*. Indianapolis, Indiana: Indiana Historical Society Press. ISBN 978-0-87195-196-0.
* Holcombe, John W.; Hubert M. Skinner (1886). *Life and Public Services of Thomas A. Hendricks*. Indianapolis: Carlon and Hollenbeck.  (copy)

## Vanjske veze

* Biography and portrait from the Indiana Historical Bureau Arhivirano 2006-08-19 na Wayback Machine-u
* Biographical Dictionary of Congress
# Levi P. Morton

|  |
| --- |
| Livi P. Morton |
|
 |
| Biografija |
| Datum rođenja
 | (1824-maja-16)16. maja 1824.
 |
| Mesto rođenja
 | Šorem (SAD)
 |
| Datum smrti
 | 16. maja 1920. (dob: 96)
 |
| Mesto smrti
 | Rajnbek (SAD)
 |
| Politička partija
 | Republikanska stranka SAD
 |
|  |
| uredi  |

**Livi Parsons Morton** (engleski: *Levi Parsons Morton*; Šorem, 16. maj 1824 — Rajnbek, 16. maj 1920) je bio američki političar, koji je služio kao 22. potpredsednik Sjedinjenih Država u periodu od 1889. do 1893. godine, za vreme mandata predsednika Bendžamina Harisona. Osim toga je bio i predstavnik Njujorka u Predstavničkom domu i 31. guverner Njujorka.

Mortona je za potpredsednika Sjedinjenih Država kandidovala Republikanska stranka. Predsednički kandidat Bendžamin Harison i on su pobedili na izborima, i Morton je bio na dužnosti potpredsednika od 4. marta 1889. do 4. marta 1893. Za vreme svog mandata, predsednik Harison je pokušao da donese izborni zakon koji bi nametnuo glasačka prava crncima na Jugu, ali Morton nije učinio puno kako bi podržao ovaj zakon tokom blokade Demokratske stranke u Senatu. Harison je okrivio Mortona za neuspeh donošenja zakona, i na republikanskoj konvenciji pred izbore 1892, Mortona je zamenio Vajtlou Rid kao potpredsednički kandidat. Haridon i Rid su izgubili na izborima od kandidata demokrata, Grovera Klivlenda i Adleja J. Stivensona.

Livi Morton je bio Guverner Njujorka između 1895. i 1896. Bio je razmatran za republikanskog kandidata za predsednika na izborima 1896, ali je za kandidata izabran Vilijam Makinli.

## Reference

## Literatura

* *National Contest, Containing Portraits and Biographies of Our National Favorites*, Darling Bros. & Co., Detroit, Michigan, 1888.

## Vanjske veze

* Rodno mesto Livija P. Mortona Arhivirano 2007-02-10 na Wayback Machine-u
* Preci Livija Parsonsa Mortona
# Adlai Stevenson I

|  |
| --- |
| Adlej J. Stivenson |
|
Adlej Stivenson I |
| Biografija |
| Datum rođenja
 | (1835-oktobra-23)23. oktobra 1835.
 |
| Mesto rođenja
 | Kristijan Kaunti, Kentaki (SAD)
 |
| Datum smrti
 | 14. juna 1914. (dob: 78)
 |
| Mesto smrti
 | Čikago, Ilinois (SAD)
 |
| Politička partija
 | Demokratska stranka SAD
 |
| Diploma sa
 | Illinois Wesleyan University
 |
|  |
| uredi  |

**Adlej Juing Stivenson I** (engleski: *Adlai Ewing Stevenson I*; IPA:  /ˈæd.leɪ/  ; Kristijan Kaunti, 23. oktobar 1835. — Čikago, 14. jun 1914) bio je američki političar, kongresmen, visoki zvaničnik Pošte za vreme prvog mandata predsednika Grovera Klivlenda (od 1885. do 1889), a u drugom Kilvlendovom mandatu (od 1893. do 1897.) bio je 23. potpredsednik Sjedinjenih Država. Godine 1900. poražen je na izborima kao kandidat za potpredsednika Demokratske stranke uz predsedničkog kandidata Vilijama Dženingsa Brajana.

Poznat je i kao začetnik jedne od najpoznatijih političkih dinastija SAD. Njegov unuk Adlej Stivenson II je bio poznat kao diplomat i demokratski predsednički kandidat na izborima 1952. i 1956.

## Reference

## Literatura

* Baker, Jean H. (1996). *The Stevensons: A Biography of An American Family*. New York: W. W. Norton & Co.. ISBN 978-0-393-03874-3.

## Vanjske veze

* Zvanična biografija na sajtu Senata Sjedinjenih Država
* Adlej Juing Stivenson Arhivirano 2007-03-08 na Wayback Machine-u

* Medijski sadržaji Adlai Stevenson I na Wikicommonsu.
# Charles W. Fairbanks

|  |
| --- |
| Čarls V. Ferbanks |
|
Čarls V. Ferbanks |
| Biografija |
| Datum rođenja
 | (1852-maja-11)11. maja 1852.
 |
| Mesto rođenja
 | Junionvil Senter (SAD)
 |
| Datum smrti
 | 4. juna 1918.
 |
| Mesto smrti
 | Indijanapolis (SAD)
 |
| Politička partija
 | Republikanska stranka
 |
| Diploma sa
 | Ohio Wesleyan University
 |
|  |
| uredi  |

**Čarls Voren Ferbanks** (engleski: *Charles Warren Fairbanks*; Junionvil Senter, 11. maj 1852 — Indijanapolis, 4. jun 1918) je bio američki političar koji je služio kao senator iz Indijane između 1897. i 1905. godine, i kao 26. potpredsednik Sjedinjenih Država u periodu od 1905. do 1909. godine.

Čarls V. Ferbanks je rođen u kolibi blizu Delavera, Ohajo. Njegovi preci su bili puritanski sledbenici Olivera Kromvela, a Džonatan Ferbanks je prvi član njegove porodice koji je došao u Ameriku, 1632. godine. Bio je sin proizvođača kočija a u mladosti su se u njegovoj porodičnoj kući skrivali odbegli robovi. Pošto je pohađao seoske škole i radio na farmi, Ferbanks se školovao na Veslejan univerzitetu u Ohaju, gde je diplomirao 1872. Za vreme studija, Ferbanks je bio ko-uređivač školskih novina sa Kornelijom Koul, sa kojom se venčao pošto su oboje diplomirali.

Ferbanks, Aljaska je dobio ime po Čarlsu V. Ferbanksu.

## Reference

## Vanjske veze

* *The life and speeches of Hon. Charles Warren Fairbanks : Republican candidate for vice-president*
# James S. Sherman

|  |
| --- |
| Džejms S. Šerman |
|
 |
| Biografija |
| Datum rođenja
 | (1855-oktobra-24)24. oktobra 1855.
 |
| Mesto rođenja
 | Jutika (SAD)
 |
| Datum smrti
 | 30. oktobra 1912.
 |
| Mesto smrti
 | Jutika (SAD)
 |
| Politička partija
 | Republikanska stranka
 |
| Diploma sa
 | Hamilton College
 |
|  |
| uredi  |

**Džejms Skulkraft Šerman** (engleski: *James Schoolcraft Sherman*; Jutika, 24. oktobar 1855 — Jutika, 30. oktobar 1912) je bio američki političar koji je služio kao 27. potpredsednik Sjedinjenih Država, u periodu od 1909. do 1912. godine, za vreme mandata predsednika Vilijama Hauarda Tafta. Bio je član povezanih porodica Boldvin, Hoar i Šerman iz Nove Engleske, poznatih po pravnicima i političarima (nije u srodstvu sa generalom Vilijamom T. Šermanom).

Bio je prvi potpredsednik Sjedinjenih Država koji je leteo avionom (1911. godine), kao i prvi koji je izveo ceremonijalno prvo bacanje na bejzbol utakmici.

## Reference

## Povezano

* Predsednički izbori u Sjedinjenim Državama, 1908.
* Predsednički izbori u Sjedinjenim Državama, 1912.

## Vanjske veze

* 16. amandman na Ustav Sjedinjenih Država sa Šermanovim potpisom Arhivirano 2011-08-15 na Wayback Machine-u, fotografija originalnog dokumenta
* 17. amandman na Ustav Sjedinjenih Država sa Šermanovim potpisom, fotografija originalnog dokumenta